**ELŐTERJESZTÉS**

A Gazdasági és Városstratégiai Bizottság

2018. június 21-i ülésére

**Tájékoztatás Szombathely területén levő kutyafuttató területekről**

A Közgyűlés a város közigazgatási területén a 439/2015.(XII.10.) és a 207/2017 (VI.15.) Kgy. számú határozataival az alábbi közterületeket jelölte ki kutyafuttatás céljára:

1. Stromfeld Aurél lakótelep - Bárdosi Németh János utca 53-56. tömb déli oldalán kerítéssel határolt terület;
2. Váci M. u. mögött a Vízmű kutak lefolyóárkától a volt Rohonci vasúti töltésig, a Paragvári úttól a volt vasúti hídig;
3. Bem J. u-i buszfordulótól délre lévő, kerítéssel határolt terület;
4. Dolgozók útja melletti Vízmű terület a Nagy László u. mögött telepített első fenyősor - a Dolgozók útja és a Perint által határolt terület;
5. Károly R. u. 16-tól a Szent Gellért u. 62-ig húzódó Perint parti zöldterület;
6. Négyesi utcai park területe, a bekerített játszótér kivételével;
7. Sorok utcai gyalogos Perint hídtól az óvoda kerítéséig húzódó zöld sáv;
8. A Pázmány P. krt. 25. és a MÁV töltés közötti terület.
9. 11-es Huszár úti lakótelep DK-i sarkában levő kerítéssel határolt zöldterület.

Képviselői javaslatként merült fel a Markusovszky L. u. 8. sz. alatti 2689/2 hrsz.-ú, Szombathely Megyei Jogú Város Önkormányzata tulajdonában levő, a Szombathelyi Sportközpont és Sportiskola Nonprofit Kft. kezelésében levő volt városi strand területén újabb kutyafuttató terület kijelölése.

Az érintett ingatlan egy részén tervezett az Új Egészségügyi Alapellátó Központ megvalósítása, valamint az ingatlan minden évben szerepel az Önkormányzat ingatlan értékesítési listáján.

Kérem a Tisztelt Bizottságot, hogy az előterjesztést megtárgyalni, és újabb kutyafuttató terület kijelölésével kapcsolatban dönteni szíveskedjék.

**Szombathely, 2018. június „ „**

/:Illés Károly:/

**Határozati javaslat**

 **/2018 .(VI. 21.) sz. GVB határozat**

 A Gazdasági és Városstratégiai Bizottság, Szombathely város területén levő kutyafuttató területekről szóló tájékoztatást tudomásul veszi, a Markusovszky L. u. 8. sz. alatt (2689/2 hrsz.), a volt városi strand területén kutyafuttató terület kijelölését nem támogatja.

**Felelősök:** Lendvai Ferenc, a Gazdasági és Városstratégiai Bizottság elnöke

 /A végrehajtás előkészítéséért:

 Lakézi Gábor, a Városüzemeltetési Osztály vezetője

**Határidő:** azonnal